Uppeldi og menntun - 16.02.2007 , Blaðsíða 5 5 FRÁ RITSTJÓRA Um þessar mundir er öld liðin frá því að lög voru sett um Kennaraskóla Íslands en fyrir þann tíma var á grundvelli reglugerðar hægt að sækja eins árs kennaranám við Flensborgarskóla í Hafnarfirði . Allt frá árinu 1895 var reglulega lagt fram frumvarp til laga um menntun barnakennara og kennaraskóla á hinu háa Alþingi Íslendinga en frumvörp af því tagi náðu ekki fram að ganga fyrr en árið 1907 . Kennaraskólinn tók til starfa árið 1908 . Kennslugreinar voru almennar bóknáms - og handmenntagreinar auk kennslu í uppeldis - og kennslufræði og kennsluæfinga . Í upphafi var kennaranámið þriggja ára nám , sex mánuðir hvert ár , og við skólann voru skipaðir þrír fastir kennarar . Á þeirri öld sem liðin er frá stofnun Kennaraskóla Íslands hafa miklar breytingar átt sér stað á kennaramenntuninni . Á fyrri helmingi aldarinnar urðu þó litlar formbreytingar á menntuninni að öðru leyti en því að skóla - árið lengdist og námsárum fjölgaði úr þremur í fjögur . Á síðasta fjórðungi liðinnar aldar voru breytingarnar hins vegar mun hraðari og stórstígari . Árið 1971 var kenn - aranámið fært á háskólastig og Kennaraháskóli Íslands stofnaður . Lög voru sett um starfsheiti og starfsréttindi grunnskóla - og framhaldsskólakennara þar sem krafa er í meginatriðum gerð um að grunnskólakennarar hafi lokið B.Ed. - prófi og framhalds - skólakennarar B.A. - prófi í kennslugrein sinni að viðbættu eins árs námi í uppeldis - og kennslufræðum . Kennaramenntunarstofnunum fjölgaði á landinu með stofnun kenn - aradeildar Háskólans á Akureyri árið 1993 . Síðan voru Íþróttakennaraskóli Íslands , Fósturskóli Íslands og Þroskaþjálfaskóli Íslands sameinaðir Kennaraháskóla Íslands árið 1998 og þar með var allt uppeldis - og kennslufræðinám komið á háskólastig . Eftir því sem háskólastigið efldist fjölgaði menntunartækifærum kennara með fjöl - breyttu framhaldsnámi og símenntun . Nú er rætt um að lengja kennaranám í fimm ár og gera kröfu um að kennarar hafi lokið meistaraprófi . Rannsóknarstarfsemi á sviði menntunar - og uppeldisfræða hefur samhliða þessu vaxið fiskur um hrygg og sér þess glögglega stað á síðum þessa tímarits . Að þessu sinni eru birtar átta greinar um ólík viðfangsefni á sviði uppeldis - og menntamála . María Steingrímsdóttir greinir frá niðurstöðum rannsóknar sinnar á reynslu nýbrautskráðra grunnskólakennara af fyrsta starfsári . Anna Þóra Baldurs - dóttir og Valgerður Magnúsdóttir greina frá rannsókn sinni á starfsumhverfi kennara . Í grein Ernu Pálsdóttur er greint frá rannsókn á stöðu námsmats í grunnskólum og þá segir Guðríður Adda Ragnarsdóttir frá rannsókn sinni á því hvernig dreng með ein - hverfu var kennt að greina málhljóð og lesa með beinum fyrirmælum og hnitmiðaðri færniþjálfun . Birna María Svanbjörnsdóttir fjallar um það hvort foreldrar vilji stuðn - ing í foreldrahlutverkinu og þá greinir Gunnhildur Óskarsdóttir frá rannsókn sinni á